EA แรลลี่ยาว! บวกอีก3% แรงในรอบ 5 เดือน โบรกฯชี้กำไรปี 61-62 สดใสแนะซื้อเป้า 55.28 บ.
EA แรลลี่ยาว! บวกอีก3% แรงในรอบ 5 เดือน โบรกฯชี้กำไรปี 61-62 สดใสแนะซื้อเป้า 55.28 บ. โดย ณ เวลา 10.57 น. ราคาอยู่ที่ระดับ 46.25 บาท บวก 1.50 บาท หรือ 3.35% ด้วยมูลค่าซื้อขาย 1.22 พันล้านบาท
17 ก.ย. 2561

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน) หรือ EA  ณ เวลา 10.57 น. อยู่ที่ระดับ 46.25 บาท บวก 1.50 บาท หรือ 3.35% ด้วยมูลค่าซื้อขาย 1.22 พันล้านบาท ราคาหุ้นปรับตัวขึ้นต่อเนื่องและทำนิวไฮในรอบ 5 เดือน โดยนับตั้งแต่หุ้นเคยขึ้นไปทดสอบระดับ 47.75 บาท เมื่อวันที่ 27 มี.ค.61

บล.เอเอสแอล ระบุว่า EA ลั่นกำไรปีนี้-ปี62 นิวไฮ งบครึ่งหลังไฮซีซั่นโตเด่น -EA คาดผลงานครึ่งปีหลังโตเด่น รับไฮซีซั่นธุรกิจ มั่นใจปลายปีนี้ COD วินด์ฟาร์มหนุมานอีก 260 MW ดันกำลังผลิตโรงไฟฟ้าสิ้นปีนี้พุ่งแตะ 664 MW หนุนรายได้-กำไรสุทธิปี 61-62 จ่อทำนิวต่อเนื่อง ส่วนโรงงานผลิตแบตเตอรี่เฟสแรก 1 GWhคืบหน้า 10%คาดเสร็จและเริ่มบุ๊กรายได้ในปี62(หนังสือพิมพ์ข่าวหุ้น)
Comment:เห็นศักยภาพในการสร้างรายได้ของ EA ที่สูง โดยได้รับปัจจัยหนุนจากการเป็น high season ในช่วงครึ่งหลังของปี ประกอบกับการ COD โรงไฟฟ้าพลังงานลม โครงการหนุมาน ในไตรมาส 4/61 ส่งผลให้บริษัทมีกำลังการผลิตไฟฟ้าทั้งจากโซลาร์และลมรวมกันเพิ่มขึ้นเป็น 664 เมกะวัตต์ ผลักดันให้รายได้และกำไรในปี 2561 -2562 ทำสถิติสูงสุดใหม่ต่อเนื่อง ตามกำลังการผลิตไฟฟ้าที่เพิ่มขึ้น
 ขณะที่ความคืบหน้าโรงงานแบตเตอรี่นั้นเกดินหน้าไปแล้ว 10% และจะเริ่มลงทุนต่อในเฟส 2 หลังเฟส 1 ประสบความสำเร็จ เราแนะนำ “ซื้อ” ที่ราคาเป้าหมาย 55.28 บาท upside 41.7% อิง IAA Consensus